རྣམ་སྤེལ་ཚང་བློ་བཟང་སྦྱིན་པས་བྲིས་པ་དང་བོད་ཀྱི་དཔེ་མཛོད་ཁང་གིས་སྣ་ཚོགས་དེབ་ཕྲེང་བཅུ་གཅིག་པའི་ངོ་བོར་དཔར་སྐྲུན་བྱས་ཡོད་པ་དང་།དེབ་དེ་ནི་རང་ཡུལ་བོད་དུ་དུས་འགྱུར་མ་བྱུང་གོང་།ཡུལ་ལུང་སོ་སོར་ཕ་མེས་དུས་ནས་དར་བའི་ལོ་རྒྱུས་དང་འབྲེལ་བའི་གཞས་ཚིག་འདྲ་མིན་ཡོད་པ་ནས།འདིར་བོད་འབངས་ལ་ཤིན་ཏུ་བཀའ་དྲིན་ཆེ་བའི་༧རྒྱལ་མཆོག་སྐུ་ཕྲེང་བཅུ་གསུམ་པ་ཆེན་པོའི་སྐུ་དུས་དང་།སྐུ་ཞིང་ལ་ཕེབས་རྗེས་རྒྱལ་ཚབ་རྭ་སྟག་རྣམ་གཉིས་ཀྱིས་ཆབ་སྲིད་ཐུགས་འགན་བཞེས་རིང་བྱུང་བའི་དམངས་གཞས་ཁག་གཅིག་བཀོད་ཡོད་པ་དེ་དག་ལྷ་ལྡན་སྨོན་ལམ་ཆེན་མོའི་སྐབས་སུ་ཆུ་ལེན་བུད་མེད་ལ་དཔལ་ལྷ་མོས་བསྐུལ་བར་གྲགས་པ་དང་།རེ་འགའ་དངོས་བྱུང་གི་གནས་ཚུལ་དང་འབྲེལ་བ་ཡོད་པ།ལ་ལ་འཕྱ་སྨོད་དང་ཟུར་ཟ།ཡང་འགའ་ཤས་ཕན་ཚུན་དགའ་མི་དགའི་གནས་ཚུལ་གྱི་ཐོག་ནས་བྱུང་བ་བཅས་ཀྱི་སྐོར་ཡིན་ནོ།།